CELEX: 62014CN0535
Language: hr
Date: 2014-11-24 00:00:00
Title: Predmet C-535/14 P: Žalba koju je 24. studenoga 2014. podnio Vadzim Ipatau protiv presude Općeg suda (prvo vijeće) donesene 23. rujna 2014. u predmetu T-646/11, Ipatau protiv Vijeća

26.1.2015   
            
            
               HR
            
            
               Službeni list Europske unije
            
            
               C 26/20
            
         Žalba koju je 24. studenoga 2014. podnio Vadzim Ipatau protiv presude Općeg suda (prvo vijeće) donesene 23. rujna 2014. u predmetu T-646/11, Ipatau protiv Vijeća
   (Predmet C-535/14 P)
   (2015/C 026/24)
   Jezik postupka: francuski
   
      Stranke
   
   
      Žalitelj: Vadzim Ipatau (zastupnik: M. Michalauskas, odvjetnik)
   
      Druga stranka u postupku: Vijeće Europske unije
   
      Žalbeni zahtjev
   
   
               —
            
            
               Poništiti presudu Općeg suda od 23. rujna 2014. (predmet T-646/11);
            
         
               —
            
            
               konačno odlučiti o sporu ili vratiti predmet Općem sudu na ponovno odlučivanje;
            
         
               —
            
            
               naložiti Vijeću snošenje troškova, uključujući troškove postupka pred Općim sudom.
            
         
      Žalbeni razlozi i glavni argumenti
   
   Žalitelj navodi četiri žalbena razloga u prilog svojoj žalbi.
   Kao prvo, žalitelj smatra da je Opći sud povrijedio pravo na djelotvornu sudsku zaštitu ne priznajući suspenzivni učinak podnošenju zahtjeva za pružanje pravne pomoći u roku predviđenom za podnošenje tužbe za poništenje osporavane odluke.
   Kao drugo, on prigovara da je Opći sud povrijedio prava na obranu. Naime, Opći sud je presudio da Vijeće nije bilo dužno obznaniti žalitelju elemente uzete u obzir niti mu dati mogućnost da bude saslušan prije usvajanja Odluke 2012/642/ZVSP (1) i Provedbene uredbe br. 1017/2012 (2).
   Kao treće, Opći sud je počinio pogrešku koja se tiče prava ocijenivši da su razlozi predviđeni u spornim aktima dovoljni.
   Konačno, Opći sud je počinio pogrešku koja se tiče prava ocijenivši da sporni akti nisu bili neproporcionalni.
   
      (1)  Odluka Vijeća 2012/642/ZVSP od 15. listopada 2012. o mjerama ograničavanja protiv Bjelarusa (SL L 285, str. 1.) (SL, posebno izdanje na hrvatskom jeziku, poglavlje 18., svezak 10., str.257.).
   
      (2)  Provedbena uredba Vijeća (EU) br. 1017/2012 od 6. studenoga 2012. o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus (SL L 307, str. 7.) (SL, posebno izdanje na hrvatskom jeziku, poglavlje 18., svezak 11., str. 209.).